วันนี้ช่วงหัวค่ำมีโอกาสผ่านมาแถวๆ The Scence Town in Town กับแฟนแล้วก็เริ่มรู้สึกหิวข้าวนิดหน่อยครับ...ขอแวะเติมความอร่อยกับร้านเล็กๆร้านนี้สักหน่อยครับ ร้านนี้ชื่อ  Kofuku ร้านนี้เปิดขายอยู่ด้านหน้า The Scence ติดริมถนนเลยครับ เป็นรถ Mobile Van คันเล็กๆน่ารักดีครับ มีโต๊ะประมาณ 10 โต๊ะครับ ตกแต่งร้านด้วยโคมไฟสีแดงและร่มสีเหลืองครับ ร้านเปิดประมาณ 19.00-24.00 น.ครับ บรรยากาศร้านก็ชิวๆสบายๆครับ ราคาอาหารไม่แพงเฉลี่ย 55-60 บาท มากัน 2 คนหมดไปคนละประมาณ 200 บาทครับ สั่งเกี๊ยวซ่า กรอบนอกนุ่มในอร่อยดีครับ ทาโกะยากิยังไม่ค่อยอร่อยกลมกล่อมสักเท่าไหร่ครับ ข้าวหน้าไก่ทอดคาราเกะ เนื้อไก่กรอบนอกนุ่มใน ข้าวไม่ค่อยแฉะอร่อยดีครับ ข้าวหน้าหอยเชลล์ชุบเกล็ดขนมปังทอด รสชาติอร่อยโอเคดีเหมือนกันครับ หากใครผ่านมาแถวๆThe Scence Town in Townก็ลองแวะมาชิมกันได้ที่ร้านนี้เลยนะครับ ^_^